വൈദികപട്ടം സ്വീകരിച്ച ശേഷം ഫാ. മൈലാടിയിൽ ഊട്ടി രൂപതയിലെ ഗൂഡല്ലൂർ സെന്റ് മേരീസ് ചർച്ച് വികാരിയായി നിയമിക്കപ്പെട്ടു. അദ്ദേഹത്തിന്റെ ശ്രമഫലമായി ഗൂഡല്ലൂർ അരുൾ നിലയം, ബെക്കി എന്നീ സ്ഥാപനങ്ങൾ രൂപംകൊണ്ടു. 1972-1979 കാലത്ത് കോഴിക്കോട് അമലാപുരി സെന്റ് തോമസ് ഇടവക വികാരിയായി സേവനമനുഷ്ഠിക്കുമ്പോഴാണ്, സീറോ മലബാർ സഭയുടെ കോഴിക്കോട് നഗരത്തിലെ ആദ്യ ദേവാലയമായ അമലാപുരി പള്ളി പണികഴിപ്പിക്കുന്നത്. 2002-2005 കാലത്തും അദ്ദേഹം അമലാപുരി ഇടവക വികാരിയായി പ്രവർത്തിച്ചു.

1984-1993 കാലത്ത് സീറോ മലബാർ സഭയുടെ കേരളത്തിന് പുറത്തെ ആദ്യ ഇടവക വികാരിയായി ബെംഗളൂരിലെ ധർമാരാം കേന്ദ്രമായി സേവനമനുഷ്ഠിച്ചു. ബെംഗളൂരിലെ മലയാളികളായ സീറോ മലബാർ വിശ്വാസികളെ സംഘടിപ്പിച്ച് 24 സെന്ററുകളിലായി അതിന്റെ പ്രവർത്തനം വ്യാപിപ്പിച്ചു. റോമിലെ സീറോ മലബാർ അംഗങ്ങളെ സംഘടിപ്പിച്ച് ഒരു ഇടവക അവിടെ സ്ഥാപിക്കാനും ഫാ.മൈലാടിയിൽ ഏതാനും വർഷക്കാലം പ്രവർത്തിച്ചു. സി.എം.ഐ.കോഴിക്കോട് പ്രൊവിൻസിന്റെ അജപാലനത്തിന്റെ കൗൺസിലറായും സേവനമനുഷ്ഠിച്ചിട്ടുണ്ട്.

പൊതുപ്രവർത്തനം
സഭാപ്രവർത്തനം
ജീവിതരേഖ
അവസാന കാലം